**Zmluva o združenej dodávke zemného plynu**

vrátane prevzatia zodpovednosti za odchýlku uzatvorená v zmysle ustanovení vyhlášky Úradu pre reguláciu sieťových odvetví č. 24/2013, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v spojení s § 269 ods. 2 zákona č. 513/1991 Zb. Obchodný zákonník, v znení neskorších predpisov

číslo objednávateľa: **BBRSC/ /2022** číslo poskytovateľa:

**I.**

**Identifikačné údaje zmluvných strán**

**Odberateľ: Banskobystrická regionálna správa ciest, a. s.**

Sídlo: Majerská cesta č. 94, 974 69 Banská Bystrica

Právna forma: Akciová spoločnosť zapísaná v Obchodnom registri Okresného súdu Banská Bystrica, Oddiel: Sa, Vložka č.: 909/S

Štatutárny orgán: Ing. Martin Lejtrich, predseda predstavenstva

 Ing. Róbert Machala, podpredseda predstavenstva

 Osoby oprávnené jednať

 v technických veciach: ........................., špecialista správy budov

 IČO: 36 836 567

 DIČ: 2022451189

 IČ DPH: SK2022451189

 Bankové spojenie: VÚB, a. s. pobočka Banská Bystrica

 IBAN: SK82 0200 0000 0021 8394 4256

 Telefón/ fax: +421 48 47 27 351

 E-mail: sekretariat@bbrsc.sk,

(ďalej iba „**objednávateľ**“ a v príslušnom gramatickom tvare)

**Dodávateľ:**

Sídlo:

Poštová adresa:

Právna forma:

Štatutárny orgán:

Osoby oprávnené jednať

v zmluvných veciach:

IČO:

DIČ:

IČ DPH:

Bankové spojenie:

IBAN:

 Telefón/ fax:

 E-mail:

(ďalej iba „**dodávateľ**“ a v príslušnom gramatickom tvare „dodávateľ“)

**II.**

 **Predmet zmluvy a miesto plnenia**

2.1. Predmetom zmluvy je dodávka zemného plynu vrátane zabezpečenia prepravy, distribúcie, štruktúrovania a prevzatia zodpovednosti za odchýlku do odberných miest objednávateľa v rozsahu:

a) zabezpečenia dodávky zemného plynu v dohodnutom množstve, čase a podľa dohodnutého tarifného produktu,

 b) prevzatia zodpovednosti za odchýlku za odberné miesta voči zúčtovateľovi odchýlok,

c) zabezpečenia ostatných distribučných služieb pre odberateľa zemného plynu,

d) nepožadovania aktivačného a deaktivačného poplatku za prebratie, resp. odovzdanie odberného miesta,

e) zabezpečenia cestou distribučnej spoločnosti bezodkladného riešenia odstránenia porúch spôsobujúcich obmedzenie dodávky zemného plynu pre jednotlivé odberné miesta objednávateľa,

f) garantovania kontinuity dodávky zemného plynu po celú dobu plnenia zmlúv o združenej dodávke zemného plynu ako aj pri zmene dodávateľa zemného plynu, okrem vyššej moci, plánovaných odstávok a vzniknutých porúch,

g) garantovania dostupnosti osobného zástupcu dodávateľa pre operatívne riešenie technických problémov meno a telefonický kontakt,

h) pripojenia nových, prípadne rušenia nepotrebných odberných miest podľa potreby odberateľa,

 i) prípadne ďalších služieb podľa možnosti dodávateľa.

2.2. Špecifikácia odberných miest a objemy zemného plynu sú uvedené v prílohe č. 1 tejto zmluvy.

2.3. Odberateľ si vyhradzuje právo meniť počty odberných miest v závislosti od jeho reálnych potrieb alebo pri vzniku okolností, ktoré odberateľ nemohol pri podpise tejto zmluvy predvídať. K zmenám počtu odberných miest dôjde:

* pri zriadení nových odberných miest formou oznámenia odberateľa doručeného dodávateľovi písomne v listinnej podobe, pričom na nové odberné miesta sa budú automaticky vzťahovať ustanovenia tejto Zmluvy,
* pri ukončení odberu z odberných miest formou čiastočného odstúpenia od tejto Zmluvy s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po mesiaci, v ktorom bolo čiastočné odstúpenie dodávateľovi doručené písomne v listinnej podobe. Dodávateľ nemá v prípade takéhoto čiastočného odstúpenia právo uplatňovať si žiadne sankcie ani iné finančné kompenzácie voči odberateľovi.

**III.**

 **Trvanie zmluvy**

3.1 Zmluva o združenej dodávke zemného plynu sa uzatvára na dobu určitú do 31.12.2023 00:00 hod. odo dňa nadobudnutia jej účinnosti, alebo do vyčerpania **finančného limitu zodpovedajúceho kúpnej cene tovaru** podľa toho, ktorá udalosť nastane skôr. Zmluva o združenej dodávke zemného plynu nadobúda platnosť dňom jej podpisu štatutárnym orgánom obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov](http://www.crz.gov)) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, avšak nie skôr ako 01.01.2023 00:00 hod.

**IV.**

 **Podmienky dodávky zemného plynu a zabezpečenie jeho distribúcie**

4.1. Dodávateľ sa zaväzuje dodávať zemný plyn s prevzatím zodpovednosti za odchýlku do odberného miesta odberateľa v množstve a čase podľa potrieb odberateľa a zabezpečiť u prevádzkovateľa distribučnej siete (ďalej „PDS") pre odberné miesto distribučné služby. Distribučné služby sa uskutočňujú v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do siete PDS.

4.2. Meranie dodávok zemného plynu, vrátane vyhodnocovania výsledkov merania zabezpečí prevádzkovateľ distribučnej siete, do ktorého siete je príslušné odberné miesto odberateľa pripojené. Dodávateľ je povinný dodávať zemný plyn do OM odberateľa, pričom podmienkou pre vznik tejto povinnosti je pripojenie odberného plynového zariadenia do distribučnej siete a pridelenie distribučnej kapacity príslušným prevádzkovateľom distribučnej siete. Pod pojmom vykonanie pripojenia OPZ do distribučnej siete sa rozumie súbor úkonov a činností nevyhnutných na zabezpečenie fyzického spojenia distribučnej siete s OPZ vrátane montáže určeného meradla prevádzkovateľa distribučnej siete. Vykonanie pripojenia preukazuje Montážny list meradla vystavený PDS.

4.3. Dodávateľ nemá povinnosť dodávať zemný plyn v prípade ukončenia distribúcie zemného plynu do dotknutého odberného miesta zo strany prevádzkovateľa distribučnej siete vykonaného v súlade s Prevádzkovým poriadkom PDS, ako aj počas obmedzenia alebo prerušenia distribúcie zemného plynu zo strany PDS v rozsahu, na ktorý sa obmedzenie alebo prerušenie distribúcie vzťahuje. Po odstránení príčin obmedzenia alebo prerušenia distribúcie zemného plynu dodávateľ bezodkladne umožní odberateľovi odoberať zemný plyn v príslušnom OM.

4.4. Meranie dodávok zemného plynu, vrátane vyhodnocovania výsledkov merania zabezpečí PDS.

**V.**

**Cena za dodávku zemného plynu**

5.1 Odberateľ je povinný zaplatiť dodávateľovi cenu za dodávku zemného plynu a súvisiace plnenia pozostávajúcu z týchto položiek:

a) cena za dodávku zemného plynu (komodita s prevzatím zodpovednosti za odchýlku, preprava, skladovanie, poplatok za OM),

 b) cena za distribučné služby,

 c) spotrebná daň a daň z pridanej hodnoty (ďalej len „DPH“).

5.2 Cena za dodávku zemného plynu bola dohodnutá zmluvnými stranami na obdobie platnosti zmluvy vo výške:

**Cena za dodávku zemného plynu - maloodber ....... EUR bez DPH/ 1 MWh**

Cena bola určená ako výsledok nadlimitnej zákazky postupom podľa § 66 ZVO pod názvom „**Dodávka zemného plynu**“, kde vyhodnotenie ponúk z hľadiska plnenia kritéria prebehlo prostredníctvom elektronickej aukcie a dodávateľ sa v tomto procese stal úspešným uchádzačom, pričom celková cena za dodávku zemného plynu predstavuje sumu celkom:

 Cena bez DPH Eur

5.3. Dodávateľ je oprávnený účtovať odberateľovi iba poplatky uvedené v tomto článku Zmluvy.

5.4 Predpokladaný celkový odber zemného plynu za jeden kalendárny rok, t. j. od 01.01.2023 00:00 hod. do 31.12.2023 do 00:00 hod. je **2 340,000 MWh.**

**VI.**

**Distribučné služby a cena za distribučné služby**

6.1. Dodávateľ počas zmluvného obdobia zabezpečí odberateľovi distribučné služby do odberných miest odberateľa uvedených v prílohe č. 1 tejto Zmluvy.

6.2. Dodávateľ bude účtovať odberateľovi cenu za distribučné služby v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS .

6.3. Dodávateľ bude účtovať odberateľovi ostatné služby súvisiace s distribúciou zemného plynu podľa platného cenníka služieb distribúcie príslušného PDS.

6.4. K cenám sa pri fakturácii pripočítava DPH a spotrebná daň v súlade s platnými zákonmi.

6.5. Dodávateľ nie je oprávnený účtovať akékoľvek ďalšie poplatky súvisiace s distribučnými službami.

6.6. V prípade zmeny dodávateľa je dodávateľ povinný bezodplatne zabezpečiť zmenu dodávateľa u PDS.

**VII.**

**Meranie zemného plynu a odpočty**

7.1. Montáž, pripojenie alebo výmenu určeného meradla zabezpečí dodávateľ po splnení ustanovených technických podmienok merania zemného plynu príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike.

7.2. Odber zemného plynu sa meria určeným meradlom (v zmysle zákona č. 142/2000 Z. z. o metrológii a o zmene a doplnení niektorých zákonov v znení neskorších predpisov).

7.3. Dodávateľ preberá zodpovednosť za odchýlku za odberné miesta voči zúčtovateľovi odchýlok.

7.4. Meranie zemného plynu a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky zemného plynu a distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom. Dodávateľ fakturuje dodávku zemného plynu a distribučné služby na základe týchto údajov. V prípade poruchy určeného meradla alebo fakturácie s nesprávnou konštantou má dodávateľ právo upraviť fakturačné hodnoty podľa údajov, ktoré dodávateľ dostane od PDS.

7.5. Pri pochybnostiach o správnosti údajov určeného meradla môže odberateľ písomne požiadať dodávateľa o zabezpečenie jeho preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS.

7.6. Dodávateľ bude priebežne vyhodnocovať minimálne 1x ročne priebeh spotreby zemného plynu na jednotlivých odberných miestach a navrhne odberateľovi prípadné zmeny taríf a denného maximálneho množstva zemného plynu za účelom zníženia nákladov.

7.7. V prípade, že odberateľ neodoberie zazmluvnené (plánované) množstvo zemného plynu dodávateľ nebude účtovať žiadne poplatky alebo pokuty za neodobratie plánovaného množstva zemného plynu odberateľovi.

7.8. V prípade, že odberateľ prekročí zazmluvnené (plánované) množstvo zemného plynu dodávateľ nebude účtovať žiadne poplatky alebo pokuty za prekročenie plánovaného množstva zemného plynu odberateľovi. Cena za 1MWh zemného plynu odobratého nad rámec plánovaného množstva zemného plynu musí byť rovnaká ako cena dohodnutá v článku V ods. 5.2 zmluvy.

**VIII.**

 **Platobné podmienky a fakturácia**

8.1. Platobné podmienky a fakturácia všeobecne.

8.1.1. Úhrady uskutočňuje Odberateľ bezhotovostným platobným stykom na účet Dodávateľa uvedenom v záhlaví Zmluvy. Odberateľ bude v platobnom styku používať variabilný symbol uvedený v príslušnej faktúre.

8.1.2. Splatnosť faktúry je 30 kalendárnych dní od dátumu jej doručenia Odberateľovi. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.

8.1.3. Úhradou sa rozumie pripísanie sumy na účet Dodávateľa s uvedením správneho variabilného symbolu uvedeného na faktúre.

8.1.4. Ak Odberateľ neuhradí faktúru v lehote splatnosti, Dodávateľ Odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.

8.1.5. Dodávateľ je povinný zasielať faktúry prostredníctvom držiteľa poštovej licencie na adresu odberateľa a zároveň na mailovú adresu uvedenú v záhlaví zmluvy.

8.1.6. Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.

8.2. Platobné podmienky a fakturácia pre maloodber.

8.2.1. Zálohové faktúry za dodávku zemného plynu a distribučné služby sa vyhotovujú na základe predpokladanej spotreby zemného plynu, dvanásťkrát za ročné zúčtovacie obdobie, a to k poslednému dňu príslušného mesiaca. Zálohová faktúra bude vystavená ako 1/12-ina predpokladaného ročného odberu zemného plynu za každé odberné miesto a bude fakturovaná vo výške maximálne 100% predpokladaného mesačného odberu zemného plynu.

8.2.2. Zálohové faktúry sa vystavujú spoločne za dodávku zemného plynu a distribučné služby tak, aby obsahovali minimálne:

a) údaje podľa § 71 zákona č. 222/2004 Z. z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov,

 b) zoznam odberných miest,

 c) fakturovanú sumu za každé odberné miesto.

8.2.3. Zálohové faktúry budú doručené odberateľovi do 15. dňa daného mesiaca písomne v listinnej podobe na adresu odberateľa.

8.2.4. Vyúčtovanie dohodnutej dodávky zemného plynu a dohodnutých distribučných služieb, ktoré sú predmetom Zmluvy, sa vykonáva na základe výsledkov meraní skutočne dodaného zemného plynu k poslednému dňu príslušného kalendárneho roka. Vyúčtovacia faktúra bude Odberateľovi doručená písomne v listinnej podobe do 15. januára roku nasledujúceho po kalendárnom roku, ktorého sa vyúčtovanie týka.

8.2.5. Vo vyúčtovacej faktúre za dodávku zemného plynu a distribučné služby sa odpočítajú preddavky resp. zálohové platby, ktoré boli Odberateľom uhradené Dodávateľovi za príslušný kalendárny rok. Vyúčtovaciu faktúru za dodávku zemného plynu a distribučné služby je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Vyúčtovacia faktúra bude doručená podľa čl. VIII. bod 8.2.4. Zmluvy a bude obsahovať za každé odberné miesto minimálne:

a) údaje podľa § 71 zákona č. 222/2004 Z.z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov,

 b) skutočnú spotrebu,

 c) identifikáciu odberných miest,

 d) počiatočný a konečný stav plynomeru.

**IX.**

 **Zmluvné pokuty, sankcie a náhrada škody**

9.1. Dodávateľ je oprávnený účtovať odberateľovi úroky z omeškania vo výške 0,01 % z dlžnej sumy za každý započatý deň omeškania, ak je odberateľ v omeškaní s úhradou faktúry vyplývajúcej z tejto zmluvy o viac ako 30 dní.

9.2. Ak poruší niektorá zo zmluvných strán povinnosti vyplývajúce zo zmluvy, má poškodená zmluvná strana právo na náhradu preukázateľne vzniknutej škody (skutočnej škody a straty zisku) okrem prípadov, keď škody boli spôsobené obmedzením alebo prerušením dodávky zemného plynu a distribučných služieb v súlade s príslušnými všeobecne záväznými predpismi (napr. zákonom o energetike) a zmluvou alebo okolnosťami vylučujúcimi zodpovednosť podľa § 374 Obchodného zákonníka.

9.3. Odberateľ a dodávateľ sa budú navzájom informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.

**X.**

**Reklamácie**

10.1. Ak zistí odberateľ chyby alebo omyly pri fakturácii vzniknuté napr. nesprávnou funkciou meracieho zariadenia, nesprávnym odpočtom meracieho zariadenia, použitím nesprávnej ceny za zemný plyn, alebo distribučné služby, aritmetickú alebo tlačovú chybu vo faktúre, vyzve dodávateľa písomnou výzvou t.j. reklamáciou k odstráneniu zisteného stavu a k jeho náprave.

10.2. Reklamácia musí obsahovať najmä: identifikáciu odberateľa, identifikačné údaje reklamovanej faktúry vrátane variabilného symbolu a ak je reklamované meranie tak aj číslo odberného miesta, číslo meracieho zariadenia a zistené stavy, presný popis reklamovanej skutočnosti a odôvodnenie reklamácie vrátane prípadnej dokumentácie.

10.3. Reklamácia musí byť uplatnená najneskôr do 30 dní odo dňa doručenia reklamovanej faktúry. Reklamácia má odkladný účinok na splatnosť faktúry.

10.4. Dodávateľ je povinný reklamáciu prešetriť a najneskôr do 30 dní odo dňa obdržania reklamácie písomne oznámiť odberateľovi, ktorý podal reklamáciu, výsledok šetrenia.

10.5. Ak bola reklamácia oprávnená, je dodávateľ povinný okamžite zjednať nápravu.

**XI.**

**Ukončenie a zánik zmluvy**

11.1. Zmluva zaniká po uplynutí zmluvne dohodnutého času dodávania predmetu zmluvy.

11.2. Zmluvu možno ukončiť dohodou zmluvných strán, k platnosti ktorej sa vyžaduje písomná forma.

11.3. Zmluvu možno ukončiť písomným oznámením o odstúpení od zmluvy doručeným dodávateľovi, ak :

 a) dodávateľ podal na seba návrh na vyhlásenie konkurzu,

b) bol podaný návrh na vyhlásenia konkurzu voči dodávateľovi treťou osobou, pričom dodávateľ je platobne neschopný, alebo je v situácii, ktorá odôvodňuje začatie konkurzného konania alebo,

c) bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku, alebo,

 d) dodávateľ vstúpil do likvidácie alebo sa naňho zriadi nútená správa,

e) dodávateľ poruší podmienky stanovené v zmluve, a to najmä v prípade, ak dodávateľ nezabezpečí odberateľovi dohodnutú dodávku zemného plynu a distribučné služby v súlade s podmienkami zmluvy, a to ani v dodatočnej lehote určenej odberateľom, ktorá nesmie byť kratšia ako 10 dní od doručenia výzvy odberateľa dodávateľovi, s výnimkou legislatívnych práv na prerušenie/ukončenie dodávky zemného plynu, napr. vznik neoprávneného odberu zemného plynu,

 f) dodávateľ stratí v priebehu výkonu činnosti oprávnenie na dodávku zemného plynu.

11.4. Účinnosť odstúpenia nastane dňom doručenia písomného oznámenia o odstúpení od zmluvy odberateľom dodávateľovi alebo neskorším dňom uvedeným v písomnom oznámení odberateľa o odstúpení zaslanom dodávateľovi. Písomné oznámenie odberateľa o odstúpení od zmluvy sa považuje za doručené dodávateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa dodávateľ o uložení zásielky nedozvedel.

11.5. Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

11.6. Odstúpením od zmluvy nie sú dotknuté nároky zmluvných strán na náhradu škody, zmluvných pokút a sankcií.

11.7. Túto Zmluvu je možné vypovedať v súlade s ustanoveniami zákona č. 251/2012 Z.z. o energetike, a to aj čiastočne (t.j. napríklad v prípade uvedenom v čl. II. bode 2.3. tejto zmluvy).

**XII.**

**Všeobecné ustanovenia**

12.1. Dodávateľ predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Dodávateľ povinný oznámiť Objednávateľovi akúkoľvek zmenu údajov o subdodávateľovi.

12.2. Dodávateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „ZVO“), ako aj povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora. Najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je Dodávateľ povinný oznámiť Odberateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. Až do splnenia predmetu tejto zmluvy je Dodávateľ povinný oznámiť Odberateľovi akúkoľvek zmenu údajov o novom subdodávateľovi.

12.3. Osoby uvedené v bode 12.3. zodpovedajú za plnenie tejto zmluvy spoločne a nerozdielne spolu s Dodávateľom v zmysle ust. § 511 ods.1 Občianskeho *zákonníka* ( zákon č. 40/1964 Zb. v znení neskorších predpisov). Ak dlh voči Odberateľovi splní Dodávateľ alebo jedna z osôb uvedených v bode 12.3. tejto zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto zmluvy. Osoby uvedené v bode 12.3. tejto zmluvy svoj záväzok spoločný s Dodávateľom potvrdzujú podpisom tejto zmluvy.

**VIII.**

**SUBDODÁVATELIA A REGISTER PARTNEROV VEREJNÉHO SEKTORA**

* 1. Dodávateľ nesmie Predmet kúpy ako celok odovzdať na dodanie inému subjektu. Časť Predmetu zmluvy môže Dodávateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Dodávateľ predkladá v Prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Dodávateľ povinný písomne vopred oznámiť Objednávateľovi akúkoľvek zmenu údajov o subdodávateľovi.
	2. Súhlas Objednávateľa s dodaním časti Predmetu zmluvy prostredníctvom subdodávateľa nezbavuje dodávateľa povinnosti a zodpovednosti za činnosti subdodávateľa.
	3. Dodávateľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Dodávateľ povinný oznámiť Objednávateľa (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Dodávateľ povinný oznámiť Objednávateľovi akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Dodávateľ povinný plniť v prípade subdodávateľov, ktorí mu dodávajú tovary.
	4. Počas trvania Zmluvy je dodávateľ oprávnený zmeniť subdodávateľa uvedeného v Prílohe tejto Zmluvy výlučne na základe dodatku k tejto Zmluve.
	5. Kupujúci v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Dodávateľ navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Dodávateľ je povinný najneskôr 5 dní pred tým ako má nastať zmena subdodávateľa, Objednávateľovi doručiť písomné oznámenie o zmene subdodávateľa, ktoré bude obsahovať minimálne:
		+ podiel na Predmete kúpy, ktorý má subdodávateľ dodať,
		+ Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
		+ čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní

 Dodávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Dodávateľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Dodávateľ nebude postupovať v zmysle ustanovení tohto odseku, Objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu článku VII tejto Zmluvy tým nie je dotknutá.

* 1. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety Objednávateľ je oprávnený písomne požiadať Dodávateľa o jeho nahradenie. Dodávateľ je povinný do 5 dní od doručenia žiadosti podľa predchádzajúcej vety predložiť Objednávateľovi návrh nového subdodávateľa.
	2. Využitím subdodávateľa pri plnení Predmetu zmluvy nie je dotknutá zodpovednosť Dodávateľa za plnenie Zmluvy (§ 41 ods. 8 Zákona o verejnom obstarávaní).
	3. Ak došlo k výmazu subdodávateľa z registra partnerov verejného sektora, je Dodávateľ povinný túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.

**XIV.**

 **Záverečné ustanovenia**

14.1. Právne vzťahy neupravené touto zmluvou sa riadia príslušnými ustanoveniami Obchodného zákonníka v súlade so zákonom o energetike, zákonom č. 250/2012 Z.z. o regulácii v sieťových odvetviach a ďalších právnych predpisov vo vzťahu na predmet a obsah tejto zmluvy.

14.2. Zmena identifikačných údajov zmluvných strán, ako sú napr. číslo účtu, zmeny útvaru zodpovedného za uzatvorenie a plnenie zmluvy alebo zmena oprávnených osôb sa nebudú považovať za zmeny vyžadujúce uzavretie dodatku k zmluve. Zmluvná strana dotknutá zmenou je povinná zmeny týchto údajov písomne oznámiť druhej zmluvnej strane bez zbytočného odkladu doporučenou zásielkou zaslanej druhej zmluvnej strane na adresu jej sídla. Takto oznámená zmena nadobúda účinnosť dňom doručenia oznámenia druhej zmluvnej strane.

14.3. Žiadna zo zmluvných strán nemôže postúpiť alebo previesť svoje práva a povinnosti vyplývajúce zo zmluvy ako celok alebo ich časť bez predchádzajúceho písomného súhlasu druhej zmluvnej strany na tretiu osobu.

14.4. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

14.5. Akékoľvek dohody, zmeny, alebo doplnenia k tejto zmluve sú pre strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto zmluve môže predkladať ktorákoľvek zo zmluvných strán.

14.6. Zmluva je vyhotovená v 2 rovnopisoch, z ktorých po 1 obdrží každá zmluvná strana.

14.7. Neoddeliteľnou súčasťou Zmluvy sú:

 **a) Príloha č. 1** - Špecifikácia odberných miest

 **b) Príloha č. 2 -** Zoznam subdodávateľov

V .............................., dňa ......................... V............................dňa .......................

za Odberateľa za Dodávateľa

*.............................................. .....................................................*

**Ing. Martin Lejtrich**

predseda predstavenstva

Banskobystrickej regionálnej správy ciest, a.s.

*.............................................. .....................................................*

**Ing. Róbert Machala**

podpredseda predstavenstva

Banskobystrickej regionálnej správy ciest, a.s.